stanford-oval/wikipedia huggingface dataset:
Saitama

| Saitama (さいたま市) |
| --- | --- |
 Näkymiä Saitamaan
 lippu:  Symboli
 Saitaman sijainti Saitaman prefektuurissa
 Saitama
 Koordinaatit: 35°51′41″N, 139°38′44″E 
Valtio:  Japani
Alue:  Kantō
Prefektuuri:  Saitama
Hallinto:  
 – Pormestari:  Hayato Shimizu
Pinta-ala:  
 – Kokonaispinta-ala:  217,49 km²
Väkiluku (2016):  1 281 171
 – Väestötiheys:  5 890 as./km²
Symbolit:  
 – Kukka:  Luhtaesikko ja kirsikankukka
 – Puu:  Idänselkova
Aikavyöhyke:  UTC+9
 
 www.city.saitama.jp 
Infobox OKVirheellinen NIMI-arvo: 
Saitama (jap. さいたま市, Saitama-shi) on Japanin Saitaman prefektuurin pääkaupunki ja suurin kaupunki. Se sijaitsee Kantōn alueella Saitaman prefektuurin kaakkoisosassa aivan Tokion metropolin pohjoispuolella. Se lasketaan kuuluvaksi Suur-Tokioon, ja monet sen asukkaista käyvätkin Tokiossa töissä. Kaupungin asukasluku on 1 281 171 (vuonna 2016) ja pinta-ala 217,49 neliökilometriä. Saitama on nimitetty yhdeksi Japanin virallisista suurkaupungeista.
Nykyinen Saitaman kaupunki syntyi toukokuussa 2001, kun aiemmat Ōmiyan, Urawan ja Yonon kaupungit yhdistyivät. Virallinen suurkaupunki Saitamasta tehtiin 1. huhtikuuta 2003, ja kaupunki laajeni edelleen vuonna 2005, kun Iwatsukin kaupunki liittyi siihen.
Aluejako

Saitama jakautuu kymmeneen suuralueeseen. Niistä asukasluvultaan suurin on Minami-ku, pinta-alaltaan vuorostaan Iwatsuki-ku.
| Nimi | Japaniksi | Pinta-ala (km²) | Asukasluku (2017) | Väestötiheys (as> /km²) |
| --- | --- | --- | --- | --- |
| Chūō-ku | 中央区 | 8,39 | 99 711 | 11 884,5 |
| Iwatsuki-ku | 岩槻区 | 49,17 | 111 858 | 2 274,9 |
| Kita-ku | 北区 | 16,86 | 146 209 | 8 671,9 |
| Midori-ku | 緑区 | 26,44 | 121 763 | 4 605,3 |
| Minami-ku | 南区 | 13,82 | 184 307 | 13 336,3 |
| Minuma-ku | 見沼区 | 30,69 | 161 904 | 5 275,5 |
| Nishi-ku | 西区 | 29,12 | 88 169 | 3 027,8 |
| Ōmiya-ku | 大宮区 | 12,80 | 116 422 | 9 095,5 |
| Sakura-ku | 桜区 | 18,64 | 95 718 | 5 135,1 |
| Urawa-ku | 浦和区 | 11,51 | 158 876 | 13 803,3 |
Aiheesta muualla

Kuvia tai muita tiedostoja aiheesta Saitama Wikimedia Commonsissa
Kaupungin kotisivut (japaniksi)
Ruokatorven syöpä

| Ruokatorven syöpä |
| --- | --- |
 Ruokatorven syöpä
5-vuotisennuste:  14 – 17 %
Ensioireet:  nielemisvaikeudet, kipu, oksentelu, verenvuoto
Tärkein hoitomuoto:  leikkaus, sädehoito
Riskitekijät:  alkoholi, tupakointi, nuuska
Ruokatorven syöpä  on ruokatorvessa sijaitseva pahanlaatuinen kasvain. Se aiheuttaa erilaisia oireita, kuten dysfagiaa (nielemisvaikeuksia) ja kipua. Pienet ja paikalliset kasvaimet poistetaan yleensä kirurgisesti. Levinnyttä ruokatorven syöpää hoidetaan tavallisesti sädehoidolla, kemoterapialla ja yhdistelmähoidolla. Ennuste riippuu syövän levinneisyydestä mutta on yleensä huono: noin 14 – 17 % sairastuneista on elossa viiden vuoden kuluttua taudin diagnosoinnista. Ruokatorven karsinoomia ovat levyepiteelikarsinooma ja adenokarsinooma, jolle altistaa pitkään jatkunut refluksitauti.
Suomessa todetaan vuosittain vajaat 200 uutta ruokatorvisyöpätapausta. Vaikka sairaus on Suomessa selvästi harvinaistunut, on se maassa yhä hieman muita Pohjoismaita yleisempi.
Oireet

Nielemisvaikeudet ovat ruokatorven syövän tyypillisin ensioire. Isokokoinen kasvain voi aiheuttaa oksentelua. Sairauteen voi liittyä myös kipua ja verenvuotoa. Levinneen syövän etäpesäkkeet aiheuttavat erilaisia oireita.
Hoito

Ruokatorven syöpä todetaan usein vasta silloin, kun se on jo ennättänyt levitä. Jos sairaus ei kuitenkaan ole levinnyt, on mahdollista poistaa syöpäkasvain kirurgisesti.
Monesti sädehoito jarruttaa ruokatorven syövän kehitystä.
Riskitekijät

Ruokatorven syövän riskitekijöitä ovat sen esiintyminen suvussa, korkea ikä ja alkoholi sekä tupakointi ja nuuskan käyttö. Tupakan ja alkoholin säännöllinen käyttö nostaa sairastumisriskin 100-kertaiseksi. Barrettin ruokatorvi altistaa taudille. Myös akalasiaa sairastavilla on korkeampi sairastumisvaara.
Revonlahti

| Revonlahti Revolax> Entinen kunta – nykyiset kunnat: Siikajoki |
| --- | --- |

 vaakuna :  sijainti 
Sijainti:  64°43′05″N, 024°57′50″E
Lääni:  Oulun lääni
Maakunta:  Pohjois-Pohjanmaa
Kuntanumero:  693
Hallinnollinen keskus:  Revonlahti
Perustettu:  1930
Liitetty:  1973
– liitoskunnat:  Paavola Revonlahti
– syntynyt kunta:  Ruukki
Pinta-ala:   km²   (1.1.1972)
– maa:  214,0 km²
Väkiluku:  956   (31.12.1972)
– väestötiheys:  4,53 as./km²
Revolax Zacharias Topeliuksen kirjasarjassa Finland framstäldt i teckningar 1800-luvun puolivälissä.
Revonlahti (ruots. Revolax) on entinen Suomen kunta. Revonlahden naapurikunnat olivat Pattijoki, Siikajoki, Lumijoki, Paavola ja Liminka.
Revonlahden kunnanrajat vuoden 1960 Suomen tilastokartassa
Revonlahden kunta yhdistettiin 1973 Paavolan kunnan kanssa Ruukin kunnaksi, ja edelleen 1. tammikuuta 2007 Ruukin ja Siikajoen yhdistyessä siitä tuli osa Siikajoen kuntaa. Revonlahden kirkko on vuodelta 1775. Suomen sodassa 27. huhtikuuta 1808 käydyn Revonlahden taistelun kunniaksi on pystytetty L. Kallisen veistämä muistomerkki vuonna 1935.
Kyliä

Alapää
Keskikylä
Lahtiranta
Relletti
Ylipää
Vuosien 1960 ja 1970 taajamarajausten mukaan Revonlahdella ei ollut taajamia, mutta Paavolan Ruukin taajama ulottui kolmen asukkaan verran Revonlahden puolelle. Nykyisin Revonlahden kirkonkylä määritellään kuitenkin taajamaksi.
Väestö

Seuraavassa kuvaajassa on esitetty Revonlahden väestönkehitys kymmenen vuoden välein vuosina 1880–1970.
| Revonlahden väestönkehitys 1880–1970 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 1 216 | 1 216 |
| 1890 | 1890 |    | 1 320 | 1 320 |
| 1900 | 1900 |    | 1 443 | 1 443 |
| 1910 | 1910 |    | 1 221 | 1 221 |
| 1920 | 1920 |    | 1 245 | 1 245 |
| 1930 | 1930 |    | 1 104 | 1 104 |
| 1940 | 1940 |    | 1 101 | 1 101 |
| 1950 | 1950 |    | 1 391 | 1 391 |
| 1960 | 1960 |    | 1 333 | 1 333 |
| 1970 | 1970 |    | 988 | 988 |
Lähde: Tilastokeskus.
Aiheesta muualla

Kuvia tai muita tiedostoja aiheesta Revonlahti Wikimedia Commonsissa
Revonlahden kyläyhdistys
Sammakoiden ennustus

| Sammakoiden ennustus> La Prophétie des grenouilles |
| --- | --- |

Ohjaaja:  Jacques-Rémy Girerd
Käsikirjoittaja:  Jacques-Rémy Girerd Youri Tcherenkov (käännä suomeksi)
Tuottaja:   Patrick Eveno  Jacques-Rémy Girerd 
Säveltäjä:  Serge Besset
Valmistustiedot
Valmistusmaa:  Ranska
Tuotantoyhtiö:  Folimage
Levittäjä:  Studio Canal
Ensi-ilta:  2003
Kesto:  92 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Sammakoiden ennustus (La Prophétie des grenouilles) on vuonna 2003 ensi-iltansa saanut Jacques-Rémy Girerdin ohjaama lasten animaatioelokuva.
SGI IRIS

IRIS oli Silicon Graphicsin (SGI) työasemasarja, joita olivat 1000, 2000 ja 3000 -sarjat. Työasemissa käytettiin Motorola 68000 -sarjan suorittimia.
IRIS GL -grafiikkarajapinta sai alkunsa sarjan työasemilla, joka johti OpenGL:n kehitykseen.
1000, 2000 ja 3000 -sarjojen jälkeen SGI siirtyi MIPS-arkkitehtuurin suorittimiin ja julkaisi muun muassa 4D/20 Personal Iris -sarjan työaseman.
Aiheesta muualla

Dokumentaatiota bitsavers.org-palvelussa (englanniksi)
Silicon Graphics Technical Document Archive (englanniksi)
SGI Indy

| SGI Indy |
| --- | --- |

Valmistaja:  Silicon Graphics
Tyyppi:  työasema
Julkaistu:  1993
Valmistus lopetettu:  1997
Mukana toimitettu käyttöjärjestelmä:  IRIX
Suoritin:  MIPS R4000, R4400, R4600 tai R5000
Keskusmuisti:  16 - 256 MB
SGI Indy oli Silicon Graphicsin (SGI) valmistama työasema, joka suunnattiin CAD-työasemien alempaan hintaluokkaan. Indy (koodinimi Guinness) esiteltiin vuonna 1993, jolloin SGI:n muut tuotteet sijoittuivat kallimpaan hintaluokkaan ja Applen tuotteet dominoivat halvemmassa hintaluokassa.
Mallin tuotanto loppui 30. kesäkuuta 1997 ja tuki loppui 31. joulukuuta 2011.
Tekniset tiedot

Tietokoneen suoritin oli MIPS R4000, R4400, R4600 tai R5000. Suorittimen kellotaajuus oli 100 MHz, 133 MHz, 150 MHz, 175 MHz, 180 MHz tai 200 MHz. RAM-muistia oli alkaen 16 - 32 megatavusta 256 megatavuun. Koneeseen sai 340 - 500 megatavun SCSI-2 kiintolevyn sekä CD-ROM -aseman.
Royal League

Royal League oli kolmena kautena, vuosina 2004–2007 järjestetty vuosittainen pohjoismainen miesten jalkapallokilpailu, johon osallistui neljä edelliskaudella parhaiten sijoittunutta seurajoukkuetta Ruotsin Allsvenskanista, Norjan Tippeligaenista ja Tanskan Superliigasta. Kilpailussa jaettiin seuroille suurehkoja palkintorahoja. Myös Suomen Veikkausliigan joukkueet pyrkivät kilpailuun mukaan, mutta niitä ei siihen hyväksytty. Kilpailu järjestettiin talvikaudella.
Royal Leaguen asema alkoi horjua, kun se ei onnistunut solmimaan TV-sopimusta kaudesta 2007–2008, ja kausi päätettiin jättää väliin. Vuotta myöhemmin ilmoitettiin että myös kausi 2008-2009 jää väliin.
Vuonna 2010 käytiin vielä keskusteluja uuden turnauksen nimeltään Royal Cup käynnistämisestä, mutta nämä suunnitelmat eivät lopulta edenneet pidemmälle.
Historia

Ensimmäisen kerran Royal League pelattiin talvikaudella 2004–2005, jolloin sen voitti Kööpenhamina.
Historia > Kausi 2005–2006

Kaudella 2005–2006 Royal Leaguen joukkueet olivat Tanskasta Brøndby, Kööpenhamina, Midtjylland ja  Aalborg, Ruotsista Djurgården, Göteborg, Kalmar ja Hammarby ja Norjasta Vålerenga, Start, Lyn ja Lillestrøm. Joukkueet jaettiin kolmeen neljän joukkueen lohkoon, joissa kussakin pelattiin kaksinkertainen sarja. Kunkin lohkon kaksi parasta joukkuetta sekä kaksi parasta kolmanneksi sijoittunutta joukkuetta etenivät puolivälieriin, mistä lähtien turnaus jatkui cup-muotoisena siten, että joukkueet kohtasivat toisensa kotona ja vieraissa. Loppuottelu oli yksiosainen. Kööpenhamina voitti loppuottelussa norjalaisen Lillestrømin 1–0 ja näin ollen se voitti Royal Leaguen toistamiseen.
Historia > Kausi 2006–2007

Kaudella 2006–2007 Royal Leaguessa pelasivat seuraavat joukkueet:
Tanskan Superliiga: Odense, Brøndby, Kööpenhamina ja Viborg
Norjan Tippeligaen: Rosenborg, Brann, Lillestrøm ja Vålerenga
Ruotsin Allsvenskan: Helsingborg, Hammarby, Elfsborg ja AIK
Loppuottelut

| Kausi | Voittaja | Hopeaa | Tulos |
| --- | --- | --- | --- |
| 2004–2005 |  Kööpenhamina |  IFK Göteborg | 1–1, rp. 12–11 |
| 2005–2006 |  Kööpenhamina |  Lillestrøm | 1–0 |
| 2006–2007 |  Brøndby |  Kööpenhamina | 1–0 |
SGML

SGML (lyhenne sanoista Standard Generalized Markup Language) on järjestelmä merkintäkielien määrittelyyn.
SGML pohjautuu IBM:n Generalized Markup Languageen (GML) jonka Charles Goldfarb, Edward Mosher ja Raymond Lorie kehittivät 1960-luvulla.
SGML:n uusin ISO-standardi on ISO 8879:1986.
HTML on yksi SGML:n sovelluskohde.
Toinen merkittävä SGML-kieli on DocBook, joka suunniteltiin teknisten dokumenttien laatimista varten. DocBookista on nykyään olemassa myös XML-versio.
XML on taas SGML:n yksinkertaistettu alijoukko ja sitä on huomattavasti helpompi jäsentää kuin SGML:ää.
Aiheesta muualla

Overview of SGML Resources (englanniksi)
Ruupert Kainulainen

Ruupert (Ruupe) Kainulainen (7. helmikuuta 1886 Suotniemi – 15. heinäkuuta 1962 Helsinki) oli suomalainen näytelmäkirjailija.
Ruupert Kainulaisen veli oli laulaja ja näyttelijä Iivari Kainulainen. Ruupert Kainulainen kirjoitti tekstit moniin veljensä esittämiin lauluihin.
Teoksia

Ovelat varkaat : yksinäytöksinen ilveily. Seuranäytelmiä n:o 119.  Karisto 1910  (palkittu 3. palkinnolla v. 1910 seuranäytelmäkilpailussa)
Kun hätä on suurin : 2-näytöksinen ilveily. Seuranäytelmiä n:o 130.   Karisto 1911
Kääntymys. Raittiuden ystävien vuorokeskusteluja n:o 19.   Raittiuden ystävät, Helsinki 1911 (palkittu kilpakirjoitus)
Karjalan Kannaksella : 3-näytöksinen laulunsekainen kansannäytelmä. WSOY:n näytelmäsarja n:o 46.   WSOY 1915, 2. painos 1922
Laatokan kalastajat : 3-näytöksinen kansannäytelmä lauluineen ja tansseineen. Alkuperäistä näytelmäkirjallisuutta n:o 9  Gummerus 1916
Rukkaset : 2-näytöksinen näytelmä. Raittiuden ystävien näytelmiä n:o 4.  Raittiuden ystävät, Helsinki 1917
Ylioppilaan kosinta : 1-näytöksinen laulunsekainen kansannäytelmä. Alkuperäistä näytelmäkirjallisuutta n:o 12.    Gummerus 1917
Runotarinoita, riimittänyt Ruupert Kainulainen.   Ahjo, Helsinki 1918
Punainen pakolainen : 3-näytöksinen näytelmä. WSOY:n näytelmäsarja n:o 60.   WSOY 1921
Umppulan urheilijat : kaksinäytöksinen huvinäytelmä.   Seuranäytelmiä n:o 237.  Karisto 1924
Renk' Kallen urotyö : kolminäytöksinen laulunsekainen huvinäytelmä. Seuranäytelmiä n:o 258.  Karisto 1926, 2. painos 1946
Yön ritari : kolminäytöksinen näytelmä.  Seuranäytelmiä n:o 259.  Karisto 1926
Salat julki : yksinäytöksinen huvinäytelmä.   Helsinki 1929
Radioon rallattamassa : 1-näytöksinen huvinäytelmä. Näytelmäkirjasto n:o 11.  Pori 1933
Aleksis Kivi : näytelmä.  1937
Renk' Kalle isäntänä : näytelmä.  1938
Me pienet, kuvakirja, piirtänyt R. Lahdelma.    Oy Kertoma, Helsinki 1943
Syyskirja 1944.  Suomen kodinturva, Helsinki 1944
Muistojen kirja 1.   Suomen kodinturva, Helsinki 1946
Vesalan veljekset : kaksinäytöksinen näytelmä. Seuranäytelmiä n:o 574.  Karisto 1953
Roman Tšernyh

| Roman Tšernyh |
| --- | --- |

Henkilötiedot
Koko nimi:  Roman Sergeivitš Tšernyh
Syntynyt: 15. syyskuuta 1984 (ikä 40) Sosnovoborsk
Jääpallon pelaaja
Pituus:  186 cm
Paino:  79 kg
Seura:   Moskovan Dynamo
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2001–2003 |  Swan, Sosnovoborsk | 62 | (0) |
| 2005–2006 |  Jenisei-2, Krasnojarsk | 29 | (0) |
| 2004–2007 |  Jenisei, Krasnojarsk | 8 | (0) |
| 2007 |  SKA-Sverdlovsk | 25 | (0) |
| 2007–2019 |  Jenisei, Krasnojarsk |  |  |
| 2019–2020 |  Vodnik, Arkangeli | - | (-) |
| 2020- |  Moskovan Dynamo | - | (-) |
Maajoukkue
| 2010– |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 7. huhtikuuta 2022.  Maajoukkueuran tilastot päivitetty 7. huhtikuuta 2022.
Roman Sergejevitš Tšernyh (ven. Роман Сергеевич Черных, s. 15. syyskuuta 1984 Sosnovoborsk, Neuvostoliitto) on venäläinen jääpallomaalivahti, joka edustaa Jenisei Krasnojarskia.
Saavutukset

Seurajoukkueissa
5 Venäjän mestaruutta  2014, 2015 ja 2016 Jenisein riveissä sekä 2020 ja 2022 Moskovan Dynamon riveissä,
1 Venäjän mestaruushopea  2018 Jenisein riveissä,
4 Venäjän mestaruuspronssia  2010, 2012, 2013 ja 2017Jenisein riveissä,
Jääpallon maailmancup voitto: 2011 Jenisein riveissä,
Maajoukkueessa
6 maailmanmestaruutta vuosina 2013, 2014, 2015, 2016, 2018 ja 2019,
2 MM-hopeaa 2010 ja 2017
Ruotsin jääpallon Hall of Fame

Ruotsin jääpallon Hall of Fame (ruots. Svensk Bandy Hall of Fame) on Ruotsin jääpalloliiton maaliskuussa 2012 perustama ruotsalaisen jääpallon kunniagalleria.
Hall of Fameen valittiin sen perustamisen yhteydessä 11 jäsentä, ja siihen nimetään vuosittain uusia henkilöitä.  Nimetyiksi voivat tulla jääpallon parissa toimineet henkilöt, joiden mahdollisesta huippupelaajaurasta on kulunut kymmenen vuotta. Nimitykset suorittaa Ruotsin Jääpalloliiton alainen Hall of Fame -tuomaristo.
Jäsenet

| Nro | Nimi | Vuosi |
| --- | --- | --- |
| 1. | Sune Almkvist | 2012 |
| 2. | Torsten Tegnér | 2012 |
| 3. | Sven ”Sleven” Säfwenberg | 2012 |
| 4. | Ejnar Ask | 2012 |
| 5. | Pontus Widén | 2012 |
| 6. | Nils ”Nicke” Bergström | 2012 |
| 7. | Olle Sääw | 2012 |
| 8. | Ulf Fredin | 2012 |
| 9. | Bernt ”Bempa” Ericsson | 2012 |
| 10. | Ola Johansson | 2012 |
| 11. | Jonas Claesson | 2012 |
| 12. | Bosse Nilsson | 2013 |
| 13. | Björn Swartswe | 2013 |
| 14. | Sören Boström | 2013 |
| 15. | Bengt ”Pinnen” Ramström | 2013 |
Aiheesta muualla

Svensk Bandy Hall of Fame
Rosemarie Whyte

| Mitalit | Mitalit | Mitalit |  |
| --- | --- | --- | --- |
|  Rosemarie Whyte vuonna 2013 |  Rosemarie Whyte vuonna 2013 |  Rosemarie Whyte vuonna 2013 |  |
Maa:   Jamaika
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 4 × 400 m |  |
|  Pronssia | Lontoo 2012 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 4 × 400 m |  |
|  Hopeaa | Daegu 2011 | 4 × 400 m |  |
Rosemarie Whyte (s. 8. syyskuuta 1986) on jamaikalainen yleisurheilija ja olympiamitalisti, joka kilpailee pikajuoksussa.
Whyte on osallistunut olympialaisiin kerran, vuonna 2008. Hän sijoittui tuolloin 400 metrillä henkilökohtaisen kilpailun seitsemänneksi ajallaan 50,68 sekuntia ja oli myöhemmin 4 × 400 metrin viestissä maansa pronssia voittaneen joukkueen jäsen. Whyte juoksi samassa lajissa joukkueensa ensimmäisen osuuden Berliinin MM-kisoissa 2009 ja voitti hopeaa Jamaikan hävittyä Yhdysvalloille reilut kolme sekuntia. Daegun MM-kilpailuissa 2011 hän selviytyi 400 metrillä välieriin. Pitkässä viestissä hän juoksi avausosuuden toiseksi sijoittuneessa Jamaikan joukkueessa. Lontoon olympialaisissa 2012 hän sijoittui 400 metrillä kahdeksanneksi ja juoksi toisen osuuden pronssia saaneessa Jamaikan 4 × 400 metrin viestijoukkueessa.
Whyte voitti 400 metrin Jamaikan-mestaruuden vuonna 2008. Hänen ennätyksensä 400 metrillä on 49,84 sekuntia, jonka hän juoksi Lontoossa 2011.
Saksan VIII armeijakunta

| VIII armeijakunta |
| --- | --- |

Toiminnassa:  lokakuu 1934 – toukokuu 1945
Valtio:   Saksa
Puolustushaarat:   Maavoimat
Koko:  useita divisioonia
Sodat ja taistelut:  Toinen maailmansota
Saksan VIII armeijakunta (saks. VIII. Armeekorps) oli Saksan maavoimien yhtymä toisessa maailmansodassa. Se tuhoutui Stalingradin taistelussa, mutta armeijakunta perustettiin uudelleen kesällä 1943.
Perustaminen

Wehrkreis III perusti 1. lokakuuta 1934 Breslaussa maavoimien alue-esikunta Breslaun (saks. Heeresdienststelle Breslau), joka nimettiin 1935 VIII armeijakunnan esikunnaksi (saks. Generalkommando VIII. Armeekorps). Aluejärjestön uudelleen organisoinnin vuoksi nimeäjänä oli Wehrkreis VIII, jonka operatiivisena esikuntana armeijakunnan esikunta oli.
Osallistuminen sotatoimiin

Armeijakunta asetettiin liikekannalle kesällä 1939 ja se liitettiin Etelän armeijaryhmän 14. armeijaan, jonka mukana se hyökkäsi 1. syyskuuta Puolaan. Puolan operaation päätyttyä armeijakunta siirrettiin  lokakuussa Eifelin alueelle Ranskan vastaiselle rajalle armeijaryhmä B:n 4. armeijaan.
Armeijaryhmä B:n mukana se osallistui Ranskan valtaukseen. Taisteluiden päätyttyä armeijakunta oli Kanaalin rannikolla ensin osana 7. armeijaa ja myöhemmin osana 9. armeijaa, jonka mukana se siirrettiin kesällä 1941
Bialystokiin. Armeijakunta liitettiin armeijan mukana Keskustan armeijaryhmään, jonka mukana se aloitti 22. kesäkuuta 1941 hyökkäyksen Neuvostoliittoon operaatio Barbarossassa. Armeijakunta oli armeijaryhmä D:n reservinä marraskuussa 1941 sijoituspaikkana Ranska, kunnes se liitettiin armeijaryhmän 1. armeijaan joulukuussa.
Armeijakunta määrättiin maaliskuussa 1942 itärintamalle Keskustan armeijaryhmään, jonka 6. armeijaan se liitettiin huhtikuussa Harkovassa. Armeijan mukana se hyökkäsi Stalingradiin, jossa se joutui saarroksiin. Armeijakunta antautui muun armeijan mukana tammikuussa 1943.
Armeijakunta muodostettiin uudelleen ja se liitettiin Pohjoisen armeijaryhmän 16. armeijaan Staraja Russassa. Armeijakunta vetäytyi armeijan mukana aina Sleesiaan, jossa se antautui.
Komentajat

Armeijakunnankomentajina olivat:
jalkaväenkenraali Ernst Busch (4. helmikuuta 1938 – 25. lokakuuta 1939)
kenraalieversti Walter Heitz (25. lokakuuta 1939 – 31. tammikuuta 1943)
jalkaväenkenraali Gustav Höhne (20. heinäkuuta 1943 – 1. huhtikuuta 1944)
kenraaliluutnantti Johannes Block (1. – 15. huhtikuuta 1943)
kenraaliluutnantti Hans Schlemmer (15. huhtikuuta – 12. toukokuuta 1944)
jalkaväenkenraali Gustav Höhne (12. toukokuuta – 10. syyskuuta 1944)
tykistönkenraali Walter Hartmann (10. syyskuuta 1944 – )
jalkaväenkenraali Friedrich Wiese (19. maaliskuuta – 20. huhtikuuta 1945)
tykistönkenraali Horst von Mellerthin (20. huhtikuuta – 8. toukokuuta 1945)
Sam Lowes

| Sam Lowes |
| --- | --- |
 Lowes 2010
Henkilötiedot
Syntynyt: 14. syyskuuta 1990 
Kansalaisuus:   Iso-Britannia
Uratiedot
Pyörän numero:  22
Nykyinen talli:  Aprilia Racing Team Gresini
Nykyinen pyörä:  Aprilia RS-GP
Tilastot
MotoGP
Kilpailuja:  11
Ensimmäinen kilpailu:  Qatar 2017
Moto2
Kilpailuja:  54
Voittoja:  3
Palkintosijoja:  11
Paalupaikkoja:  8
Nopeimpia kierroksia:  3
Ensimmäinen kilpailu:  Qatar 2014
Ensimmäinen voitto:  Yhdysvallat 2015
Samuel Deane "Sam" Lowes (s. 14. syyskuuta 1990 Lincoln, Englanti) on brittiläinen ratamoottoripyöräilijä. Hän ajaa kaudella 2017 MotoGP-sarjassa Aprilia Racing Team Gresini tehdastallissa. Lowes on vuoden 2013 Supersportin MM-sarjan mestari ja voittanut myös Britannian Supersportin mestaruuden 2010.
MotoGP

Lowes siirtyi MotoGP:hen tehtyään 2016 Moto2-luokassa Gresini Racing tallin kanssa nelivuotisen sopimuksen. Aprilian ollessa Gresinin kanssa yhteistyössä Lowes oli samalla Aprilian testikuljettajana. Alustavasti Lowesin sopimus kattasi kaudet 2017 ja 2018. Lowes ajoi ensimmäisellä kaudellaan MotoGP:ssä Aleix Espargarón tallikaverina. Kauden ensimmäinen puoli meni Lowesin kannalta heikosti ajettuaan parhaimmillaan sijalle 14 Ranskassa. Pääosin hän sijoittui kilpailusta toiseen viimeisten joukkoon. Elokuussa Itävallan kilpailuviikonlopun aikana Aprilia ilmoitti ettei Lowes jatkaisi ensi kaudella tallissa.
Samu Fóti

| Mitalit> Maa:   Unkari.Miesten voimistelu. Olympialaiset  | Mitalit> Maa:   Unkari.Miesten voimistelu. Olympialaiset  | Mitalit> Maa:   Unkari.Miesten voimistelu. Olympialaiset  | Maa:   Unkari> Miesten voimistelu. |
| --- | --- | --- | --- |
|  Hopeaa | Tukholma 1912 | joukkuekilpailu |  |
Samu Fóti (Fleck; 17. toukokuuta 1890 Budapest – 17. kesäkuuta 1916 Lipové) oli unkarilainen voimistelija,  yleisurheilija ja olympiamitalisti. Hän kilpaili vuoden 1912 kesäolympialaisissa Tukholmassa, jossa hän oli mukana saamassa joukkuevoimistelussa hopeaa ja jäi kiekonheitossa 25. sijalle.
Rosemary Harris

Rosemary Harris voi tarkoittaa seuraavia henkilöitä:
Rosemary Harris (s. 1923), brittiläinen lastenkirjailija
Rosemary Harris (s. 1927), brittiläinen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rosemary Harris”, voi hakea sivunnimihaulla, laajalla sivunnimihaulla tai tekstihaulla.
Samu-Kalle Varonen

Samu-Kalle Varonen (s. 4. elokuuta 1999 Kitee) on suomalainen pesäpalloilija, joka edustaa Superpesiksessä pelaavaa Kiteen Palloa. Hän on Joensuun Mailan kasvatti ja on pelannut heidän riveissään myös Superpesistä. Hänen roolinsa sisäpelissä on vaihtaja tai kotiuttaja. Ulkopelissä hänen pelipaikkansa on kolmoskoppari. Hänen suurimpia saavutuksiaan on A-poikien SM-kulta vuosina 2017 ja 2019.
Samu-Petri Simo

Samu-Petri Johannes Simo (s. 22. kesäkuuta 1978 Jyväskylä) on aktiiviuransa lopettanut suomalainen moukarinheittäjä. Hän edusti Jyväskylän Kenttäurheilijoita ja hänen valmentajanaan toimi Markku Simo. Kalevan kisoissa Simo saavutti moukarinheiton hopeaa vuonna 2000 ja pronssia vuonna 2001.
Luettelo Parman herttuoista

Parman herttuat hallitsivat Parman herttuakuntaa Italiassa vuosina 1545–1802 ja 1814–1860. Parman herttua oli myös Piacenzan herttua, lukuun ottamatta Ottavio Farnesen hallituskauden alkuvuosia (1549–1556) ja Napoleonin herttuoiden aikaa (1808–1814), jolloin titteleillä oli eri haltijat. Parman herttualle kuului useimmiten myös Guastallan herttuan arvo vuodesta 1735 – jolloin Pyhän saksalais-roomalaisen keisarikunnan keisari Kaarle VI valtasi Piacenzan Mantovalta – vuoteen 1847, jolloin alue luovutettiin Modenalle. Napoleonin herttuoiden aikana Piacenzan herttuattaren titteli oli Napoleonin sisaren Paulinen hallussa.
Nykyisin Parman herttuan arvo kuuluu Bourbon-suvulle, joka pitää hallussaan myös Espanjan kruunua. Siten Parman herttua on mukana Espanjan kruununperimysjärjestyksessä, vaikkakaan ei ensimmäisten joukossa; itse asiassa Parman nykyinen herttua Carlos Hugo tavoitteli Espanjan kruunua 1970-luvulla.
Farnese-suku 1545–1731

Pier Luigi 1545–1547
Ottavio 1547–1586
Alessandro 1586–1592
Ranuccio I 1592–1622
Odoardo 1622–1646
Ranuccio II 1646–1694
Francesco 1694–1727
Antonio 1727–1731
Bourbon-suku

Kaarle I 1731–1735 (Espanjan Filip V:n ja Elisabet Farnesen vanhin poika)